নারী স্বাধীনতার ultimate বাস্তবায়ন অথবা পুরুষতন্ত্রের পতন বঙ্গবন্ধুর কাছে অন্তত আমি আশা করি না। শুধুমাত্র এই কারণে যে পুরুষতন্ত্রকে সমূলে উৎপাটনের প্রতিশ্রুতি তিনি আমাদের কখনো দেননি। তবে তাকে “পুরুষতন্ত্রের মোড়ল” বলবার আগেও দু’বার ভাবি এই কারণে যে মুক্তিযোদ্ধা নারীর প্রতি তার আন্তরিক সম্মান, মমতা, পূনর্বাসন প্রকল্পসহ গৃহীত কিছু পদক্ষেপ, যুদ্ধাপরাধীদের বিচার শুরু, ধর্মভিত্তিক রাজনীতি নিষিদ্ধের ঘোষণা, নারীর সম অধিকারের ঘোষণা আর তার সাংবিধানিক স্বীকৃতি নারী অধিকারের/মূল্যায়নের যাত্রাটিকে কন্টকাকীর্ণ করে না, বরং সামান্য হলেও এগিয়ে নিয়ে যায়।